Oficiālais Vēstnesis C 374 , 29/12/2001 Lpp. 0001 - 0006



Prezidija lēmums par publisku piekļuvi Eiropas Parlamenta dokumentiem (2001/C 374/01) PREZIDIJS, ņemot vērā EK Līguma 255. panta 2. un 3. punktu, ņemot vērā Eiropas Parlamenta un Padomes Regulu (EK) Nr. 1049/2001 (2001 gada 30. maijs) par publisku piekļuvi Eiropas Parlamenta, Padomes un Komisijas dokumentiem 1, jo īpaši tās 11., 12.. un 18. pantu, ņemot vērā Eiropas Parlamenta reglamenta 22. panta 2. punktu, 171. panta 1. punktu, 172. pantu un VII pielikumu, tā kā ar Regulu (EK) Nr. 1049/2001 ir noteikti galvenie principi, kas reglamentē piekļuvi dokumentiem atbilstīgi EK Līguma 255. panta 2. punktam; tā kā saskaņā ar EK Līguma 255. panta 3. punktu un Regulas (EK) Nr. 1049/2001 18. panta 1. punktu Eiropas Parlaments savu reglamentu pieņēma ar 2001. gada 13. novembra lēmumu; tā kā saskaņā ar Eiropas Parlamenta reglamenta 172. panta 2., 3. un 4. punktu Prezidijam jāpieņem dokumentu reģistra izveidošanas noteikumi, kas nosaka piekļuves kārtību un iestādes, kas atbild par šādu dokumentu izskatīšanu; tā kā ar iepriekšminēto Eiropas Parlamenta 2001. gada 13. novembra lēmumu tika atcelts Prezidija 1977. gada 10. jūlija lēmums par publisku piekļuvi Eiropas Parlamenta dokumentiem un 1998. gada 17. aprīļa lēmums par dokumentu izsniegšanas maksām; tā kā ar dokumentu izsniegšanas nodevu sistēmu saistītie pasākumi jāsaskaņo ar Regulas (EK) Nr. 1049/2001 10. panta noteikumiem, lai noteiktu papildu izmaksas, kas pieteikuma iesniedzējam jāmaksā par ļoti apjomīgu dokumentu izsniegšanu; tā kā ar Eiropas Parlamenta dokumentu reģistru saistītie pasākumi jāapvieno vienā lēmumā, lai panāktu, ka pilsoņiem tie ir pārredzamāki, IR PIEŅĒMIS ŠO LĒMUMU. I SADAĻA ATSAUČU REĢISTRS 1. pants Izveidošana 1. Saskaņā ar Regulas (EK) Nr. 1049/2001 11. panta 2. punktu un reglamenta 172. panta 3. punktu Eiropas Parlamentā jāizveido atsauču reģistrs. 2. Šajā atsauču reģistrā ir atsauces uz dokumentiem, ko sagatavojis vai saņēmis Eiropas Parlaments no tās dienas, no kuras piemēro Regulu (EK) Nr. 1049/2001 (2001. gada 3. decembris). 3. Šīs atsauces veido "dokumenta apliecinošie akti", kuros ir ne tikai Regulas (EK) Nr. 1049/2001 11. panta 2. punktā prasītā informācija, bet cik iespējams arī atsauces, kas norāda katra dokumenta sagatavojušo iestādi, pieejamās valodas, dokumenta statusu, dokumenta kategoriju un dokumenta uzglabāšanas vietu. 2. pants Mērķi Atsauču reģistru veido tā, lai varētu: - izmantot vienotu atsauču sistēmu, - tieši piekļūt dokumentiem, īpaši tiesību aktiem, elektroniskā veidā, - noteikt dokumentus, kuri nav pieejami elektroniski, - meklēt dokumentus, kurus pieteikumu iesniedzēji nav skaidri norādījuši, - noteikt dokumentus, kuru publiskums ir ierobežots atbilstīgi Regulas (EK) Nr. 1049/2001 4. un 9. pantam, - reģistrēt konfidenciālus dokumentus saskaņā ar ierobežojumiem, kas noteikti minētās regulas 9. pantā. 3. pants Darbība Par atsauču reģistra pārzināšanu atbildīgais dienests: - uzrauga Eiropas Parlamenta sagatavoto un saņemto dokumentu reģistrēšanu, - pieņem gan rakstiskus, gan elektroniska veida pieteikumus par piekļuvi dokumentiem un ievēro grafiku, kas nosaka 15 darba dienu termiņu atbildes sniegšanai, - izsūta apstiprinājumus par saņemšanu, - palīdz pieteikumu iesniedzējiem precizēt pieteikumu saturu, - palīdz pieteikumu iesniedzējiem piekļūt jau publicētiem dokumentiem, - pārsūta pieteikumus par piekļuvi dokumentiem atbildīgajam dienestam vai pilnvarotai personai, ja pieteikums attiecas uz dokumentiem, kas nav reģistrā, vai dokumentiem, kuru publiskums ir ierobežots saskaņā ar Regulas (EK) Nr. 1049/2001 4. un 9. pantu, - apspriežas ar pieteikumu iesniedzējiem, ja pieteikumi attiecas uz ļoti apjomīgiem vai sarežģītiem dokumentiem. 4. pants Dokumentu reģistrēšana 1. Visus Eiropas Parlamenta sagatavotos dokumentus cik iespējams laikus ievada atsauču reģistrā. Ģenerālsekretārs pieņem nepieciešamos iekšējos izpildes pasākumus, lai nodrošinātu visu Eiropas Parlamenta sagatavoto dokumentu reģistrēšanu. 2. Šajā sakarā atbilstīgi Eiropas Parlamenta reglamenta 172. panta 2. punktam Eiropas Parlamenta dokumentus reģistrē atsauču reģistrā tās iestādes vai dienesta pārziņā, kas ir dokumenta sagatavotājs. 3. Saskaņā ar likumdošanas procedūru sagatavotos dokumentus vai tos dokumentus, kas saistīti ar Parlamenta darbu, reģistrē, tiklīdz tie iesniegti vai publicēti. 4. Citus Eiropas Parlamenta sekretariāta administratīvo dienestu pārziņā esošus dokumentus reģistrē cik iespējams drīz pēc tam, kad to atļāvis dienests, kas sagatavojis dokumentus. 5. Jebkuru dokumentu, ko Eiropas Parlaments saņēmis no trešās personas Regulas (EK) Nr. 1049/2001 3. panta nozīmē, oficiāli nosūta pa pastu atsauču reģistram, kurš to reģistrē, ja vien tas nav tāds slepens dokuments minētās regulas 9. panta nozīmē, kura sakarā ir jāņem vērā attiecīgajā pantā noteiktie termiņi. 5. pants Tieši pieejami dokumenti 1. Visiem dokumentiem, ko Eiropas Parlaments ir sagatavojis vai saņēmis likumdošanas kārtībā, jābūt pilsoņiem pieejamiem elektroniski, ievērojot Regulas (EK) Nr. 1049/2001 4. un 9. pantā noteiktos ierobežojumus. 2. Tādēļ Eiropas Parlaments visus tiesību aktus darīs pieejamus ar reģistra palīdzību, lai pilsoņiem būtu pieejami dokumentu teksti pilnībā. 3. Eiropas Parlaments nodrošinās to, ka šis reģistrs ir elektroniski pieejams Europarl tīmekļa vietnē, kā arī tiešsaistes palīdzību pilsoņiem par kārtību, kādā jāiesniedz pieteikumi par piekļuvi dokumentiem. 4. Citi dokumenti, īpaši par politikas vai stratēģijas izstrādi, ir pieejami cik vien iespējams tieši. 5. Par tieši pieejamo dokumentu kategorijām izveido sarakstu, ko apstiprina Eiropas Parlaments un pievieno reglamentam. Šajā sarakstā neiekļautie dokumenti būs pieejami pēc rakstiska pieprasījuma. 6. pants Dokumenti, kas pieejami pēc pieprasījuma 1. Visiem dokumentiem, ko Eiropas Parlaments nav sagatavojis vai saņēmis likumdošanas kārtībā, jābūt pilsoņiem pieejamiem ar šī reģistra palīdzību, ievērojot Regulas (EK) Nr. 1049/2001 4. un 9. pantā noteiktos ierobežojumus. 2. Ja ar dokumenta ievadīšanu atsauču reģistrā netiek ļauta tieša piekļuve pilnam tekstam vai nu tāpēc, ka dokuments nav pieejams elektroniskā veidā, vai tāpēc, ka ir piemērojami Regulas (EK) Nr. 1049/2001 4. un 9. pantā noteiktie izņēmumi, pieteikuma iesniedzējs var pieprasīt piekļuvi dokumentam rakstiski vai izmantojot elektronisko veidlapu Europarl tīmekļa vietnē Eiropas Parlaments var vai nu atļaut piekļuvi dokumentam, vai arī rakstiski uzrādīt iemeslus pilnīgam vai daļējam atteikumam. 3. Dokumenti, kurus Eiropas Parlaments sagatavojis vai saņēmis pirms Regulas (EK) Nr. 1049/2001 stāšanās spēkā un kas tādējādi nav atrodami atsauču reģistrā, ir pieejami pēc rakstiska pieprasījuma, ievērojot minētās regulas 4. un 9. pantā noteiktos ierobežojumus. 7. pants Dokumentu glabāšana 1. Visus dokumentus glabā atsauču reģistra datu bāzes arhīvos. No šīs datu bāzes, kurā ir visi Eiropas Parlamenta dokumenti, nosūta datu un dokumentu kopijas Eiropas Parlamenta vēstures arhīviem (ARCDOC). 2. Kamēr vēl nedarbojas datu bāze, kurā ievada arhivējamos dokumentus, par reģistru atbildīgais dienests izmantos Eiropas Parlamenta esošās sistēmas un datu bāzes un turpinās veidot saites ar šīm datu bāzēm, lai iegūtu nepieciešamos datus un lai būtu pieejami dokumentu pilnie teksti. II SADAĻA SĀKOTNĒJIE PIETEIKUMI 8. pants Sākotnējā pieteikuma iesniegšana 1. Pieteikumus par piekļuvi Eiropas Parlamenta dokumentiem var iesniegt rakstiski vai elektroniskā veidā vienā no EK Līguma 314. pantā uzskaitītajām valodām. 2. Pieteikumiem jābūt pietiekami skaidri formulētiem, un īpaši tajos jānorāda informācija, kas ļauj identificēt pieprasīto dokumentu vai dokumentus, un pieteikuma iesniedzēja uzvārds un adrese. 3. Ja pieteikums nav pietiekami skaidri formulēts, Eiropas Parlaments lūdz pieteikuma iesniedzēju veikt precizējumus un palīdz viņam šajā jautājumā. 4. Pieteikuma iesniedzējam nav jānorāda tā iesniegšanas iemesli. 9. pants Rakstisko pieteikumu izskatīšana 1. Pieteikumu par piekļuvi Eiropas Parlamenta pārziņā esošam dokumentam tajā pašā dienā, kad tas oficiāli reģistrēts pastā, nosūta par atsauču reģistru atbildīgajam dienestam, kas apstiprina pieteikuma saņemšanu, sagatavo atbildi un noteiktajā termiņā nosūta dokumentu. 2. Ja pieteikums attiecas uz tādu Eiropas Parlamenta sagatavotu dokumentu, kam piemēro kādu no Regulas (EK) Nr. 1049/2001 4. pantā noteiktajiem izņēmumiem, par atsauču reģistru atbildīgais dienests sazinās ar dokumenta sagatavotāju dienestu vai iestādi, kas piecu darba dienu laikā rod risinājumu. 3. Ja rodas šaubas par trešo pušu dokumentu nodošanu atklātībai, Eiropas Parlaments ar to apspriežas un dod tai piecas darba dienas, lai tā sniedz savu nostāju, vai ir nepieciešams piemērot kādu no Regulas (EK) Nr. 1049/2001 4. vai 9. pantā noteiktajiem izņēmumiem. 4. Ja Eiropas Parlamentam iesniegtais pieteikums par piekļuvi dokumentiem attiecas uz tādu dokumentu, ko tās sagatavotāja iestāde vēl nav publicējusi, Eiropas Parlaments par dokumentu atbildīgajai iestādei dod iespēju piecu darba dienu laikā izteikt iebildumus pret dokumenta nodošanu atklātībai. 5. Ja piecu darba dienu laikā atbilde netiek saņemta, Eiropas Parlaments procedūru turpina. 10. pants Elektroniski iesniegto pieteikumu apstrāde 1. Visus elektroniski iesniegtos pieteikumus nosūta uz Eiropas Parlamenta tīmekļa vietnē norādīto adresi, cik iespējams izmantojot noteikto elektronisko veidlapu un izstrādāto tiešsaistes palīdzības sistēmu, lai atvieglotu šādu pieteikumu iesniegšanu. 2. Uz Eiropas Parlamenta tīmekļa vietni (Europarl) elektroniski nosūtītos pieteikumus reģistrēšanai un turpmākai apstrādei automātiski pārsūta par atsauču reģistru atbildīgajam dienestam. 3. Uz elektroniski saņemtajiem pieteikumiem, kuros ir visa nepieciešamā šī lēmuma 8. pantā prasītā informācija, automātiski tiek sniegta atbilde, nosūtot pieteikuma iesniedzējam apstiprinājumu par saņemšanu. 4. Šī lēmuma 9. panta 2. punktā un turpmākajos pantos noteiktā kārtība par rakstiski iesniegto sākotnējo pietikumu izskatīšanu attiecas arī uz elektroniski iesniegtajiem pieteikumiem. 11. pants Atbildes termiņš 1. Par atsauču reģistru atbildīgais dienests 15 darba dienu laikā no pieteikuma reģistrācijas piešķir piekļuvi pieprasītajam dokumentam un šo dokumentu arī nosūta 15 darba dienu laikā. 2. Ja Eiropas Parlaments nevar piešķirt piekļuvi pieprasītajam dokumentam, tas pieteikuma iesniedzējam rakstiski paziņo pilnīga vai daļēja atteikuma iemeslus un informē pieteikuma iesniedzēju par tiesībām iesniegt atkārtotu pieteikumu. 3. Šādā gadījumā pieteikuma iesniedzējs 15 darba dienu laikā pēc atbildes saņemšanas var iesniegt atkārtotu pieteikumu. 4. Izņēmuma gadījumos, ja pieteikums attiecas uz ļoti garu dokumentu vai ļoti lielu dokumentu skaitu, 1. punktā paredzēto termiņu var pagarināt par 15 darba dienām ar nosacījumu, ka pieteikuma iesniedzējs ir iepriekš informēts un saņēmis sīkus paskaidrojumus. 5. Ja Eiropas Parlamenta nesniedz atbildi paredzētajā laikā, pieteikuma iesniedzējam ir tiesības iesniegt atkārtotu pieteikumu. 6. Regulas (EK) Nr. 1049/2001 7. pantā noteikto 15 darba dienu termiņu sāk skaitīt no dienas, kad reģistrēts sākotnējais pieteikums. 12. pants Kompetentā iestāde 1. Saskaņā ar Eiropas Parlamenta reglamenta 17. panta 6. punktu Eiropas Parlamentam iesniegtos sākotnējos pieteikumus izskata ģenerālsekretārs priekšsēdētāja un priekšsēdētāja vietnieka pakļautībā, kuri atbild par to pieteikumu izskatīšanas uzraudzību, kas saistīti ar piekļuvi dokumentiem. 2. Pozitīvas atbildes uz sākotnējiem pieteikumiem ģenerālsekretārs pats vai viņa pārstāvis nosūta pieteikuma iesniedzējam. 3. Par sākotnējā pieteikuma atteikumu, paziņojot iemeslus, lemj ģenerālsekretārs atbilstīgi priekšlikumam, ko izteicis dienests vai iestāde, kas ir dokumenta sagatavotāja. Visus lēmumus par piekļuves atteikšanu pārsūta Eiropas Parlamenta prezidijam informācijai. 4. Ģenerālsekretārs jebkurā laikā var pieteikumu nodot Juridiskajam dienestam un/vai amatpersonai, kas ir atbildīga par datu aizsardzību. III SADAĻA ATKĀRTOTI PIETEIKUMI 13. pants Iesniegšana 1. Atkārtotus pieteikumus var iesniegt Eiropas Parlamentam rakstiski vai elektroniskā veidā 15 darba dienu laikā vai nu tādēļ, ka saņemts pilnīgs vai daļējs piekļuves atteikums saistībā ar pieprasītajiem dokumentiem, vai arī tādēļ, ka nav saņemta nekāda atbilde uz sākotnējo pieteikumu. 2. Atkārtotus pieteikumus sagatavo saskaņā ar šī lēmuma 8. pantā noteiktajām formālajām prasībām. 14. pants Izskatīšana 1. Atkārtotus pieteikumus reģistrē saskaņā ar šā lēmuma 9. panta 1. punktā un 10. panta 2. punktā noteikto kārtību rakstiski vai elektroniskā veidā iesniedzamiem pieteikumiem. 2. No atsauču reģistra pieteikuma iesniedzējam nosūta paziņojumu par saņemšanu un uzsāk šā lēmuma 9. un 10. pantā noteiktās procedūras, lai sagatavotu Eiropas Parlamenta atbildi. 3. Eiropas Parlaments 15 darba dienu laikā pēc pieteikuma reģistrēšanas vai nu piešķir piekļuvi dokumentam, vai arī rakstiski paziņo pieteikuma iesniedzējam pilnīga vai daļēja atteikuma iemeslus. 4. Izņēmuma gadījumos, ja pieteikums attiecas uz ļoti garu dokumentu vai ļoti lielu dokumentu skaitu, iepriekšējā punktā paredzēto termiņu var pagarināt par 15 darba dienām ar nosacījumu, ka pieteikuma iesniedzējs ir iepriekš informēts un saņēmis sīkus paskaidrojumus. 15. pants Kompetentā iestāde 1. Par atbildi uz jebkuru atkārtotu pieteikumu ir atbildīgs Eiropas Parlamenta prezidijs. 2. Pēc ģenerālsekretāra priekšlikuma priekšsēdētāja vietnieks, kas ir atbildīgs par to pieteikumu izskatīšanu, kuri saistīti ar piekļuvi dokumentiem, iesniedz prezidijam lēmuma projektu. 3. Šajā sakarā ģenerālsekretārs šo lietu nodos Juridiskajam dienestam un/vai par datu aizsardzību atbildīgajai amatpersonai, kas sniedz atzinumu trīs darba dienu laikā. 4. Lai ievērotu saistošo 15 darba dienu atbildes termiņu, kas noteikts Regulas (EK) Nr. 1049/2001 8. pantā, prezidijs var deleģēt pieņemt lēmumu par atkārtotu pieteikumu priekšsēdētāja vietnieku, kurš ir atbildīgs par pieteikumu izskatīšanu saistībā ar piekļuvi dokumentiem. 16. pants Tiesiskās aizsardzības līdzekļi 1. Ja Eiropas Parlaments pilnīgi vai daļēji atsaka piešķirt piekļuvi dokumentam, tas informē pieteikuma iesniedzēju par viņam pieejamiem tiesiskās aizsardzības līdzekļiem, proti, par tiesvedības uzsākšanu pret iestādi un/vai sūdzības iesniegšanu ombudam saskaņā ar EK Līguma 230. un 195. panta nosacījumiem. 2. Ja atbilde netiek saņemta noteiktajā termiņā, tiks uzskatīts, ka pieteikums noraidīts, un pieteikuma iesniedzējam būs tiesības ierosināt lietu vai iesniegt sūdzību saskaņā ar iepriekšējā punkta nosacījumiem. IV SADAĻA SLEPENU DOKUMENTU REĢISTRĒŠANA UN PIEEJAMĪBA 17. pants Reģistrēšana 1. To iestāžu, aģentūru, dalībvalstu, trešo valstu vai starptautisku organizāciju dokumentu reģistrēšanai, kas ir klasificēti kā slepeni dokumenti, jāsaņem iepriekšēja piekrišana no dokumenta sagatavotājas iestādes. 2. Tādēļ iestāde, kas sagatavojusi slepeno dokumentu, to pārsūta tieši Eiropas Parlamenta priekšsēdētājam vispiemērotākajā veidā, lai nodrošinātu dokumenta satura konfidencialitāti. 3. Nosūtot slepenu dokumentu, vienmēr jāpievieno arī dokumenta sagatavotājas iestādes nostājas izklāsts saistībā ar reģistrēšanas atļaušanu un dokumenta nodošanu atklātībai. 4. Ja dokumenta sagatavotāja iestāde piekrīt, ka dokumentu reģistrē Eiropas Parlamenta atsauču reģistrā, Eiropas Parlamenta priekšsēdētājam jāizlemj, kuras atsauces var parādīties atsauču reģistrā. Priekšsēdētājs apspriežas ar priekšsēdētāja vietnieku, kas ir atbildīgs par to pieteikumu izskatīšanu, kuri saistīti ar dokumentu pieejamību, ģenerālsekretāru vai vajadzības gadījumā attiecīgās komitejas priekšsēdētāju. 5. Visus tos Eiropas Parlamenta sagatavotos dokumentus, kas Regulas (EK) Nr. 1049/2001 9. panta nozīmē ir klasificēti kā slepeni, reģistrēs un izdos vienīgi ar priekšsēdētāja atļauju. Atsauces uz šiem dokumentiem noteiks saskaņā ar iepriekšējā punkta nosacījumiem. 6. Ja kāda iestāde izsaka šaubas par Eiropas Parlamenta saņemto dokumentu konfidencialitāti, šo jautājumu izskata iestāžu komiteja, kas izveidota ar Regulas (EK) Nr. 1049/2001 15. panta 2. punktu. 18. pants Pieteikumu par piekļuvi dokumentiem izskatīšana 1. Visus tos pieteikumus par piekļuvi slepeniem dokumentiem Regulas (EK) Nr. 1049/2001 9. panta nozīmē, kas iesniegti rakstiski vai elektroniskā veidā, reģistrē saskaņā ar šā lēmuma 9. panta 1. punktā vai 10. panta 2. punktā noteikto kārtību. 2. Ģenerālsekretārs pieteikumus par piekļuvi slepeniem dokumentiem pārsūta priekšsēdētājam. Atbildes sniegšana uz pieteikumu gan sākotnējā pieteikuma, gan atkārtota pieteikuma gadījumā ir prezidija kompetencē, un tas var šo pienākumu deleģēt priekšsēdētājam atbilstīgi Eiropas Parlamenta reglamenta 22. panta 10. punktam Šādos gadījumos priekšsēdētājs apspriežas ar priekšsēdētāja vietnieku, kas ir atbildīgs par to pieteikumu izskatīšanu, kas ir saistīti ar dokumentu pieejamību, ģenerālsekretāru vai vajadzības gadījumā attiecīgās komitejas priekšsēdētāju. 3. Regulas (EK) Nr. 1049/2001 7. pantā un 8. pantā noteikto 15 darba dienu termiņu sāk skaitīt no dienas, kad reģistrēts sākotnējais vai atkārtotais pieteikums. 19. pants Pilnvarotās personas Personas, kas ir pilnvarotas iepazīties ar slepenajiem dokumentiem, ir: Eiropas Parlamenta priekšsēdētājs, priekšsēdētāja vietnieks, kas ir atbildīgs par to pieteikumu izskatīšanas uzraudzību, kas ir saistīti ar piekļuvi dokumentiem, tieši iesaistītās komitejas priekšsēdētājs un ģenerālsekretārs, ja vien vienošanās ar citām iestādēm neprasa īpašu atļauju. 20. pants Slepeno dokumentu aizsardzība 1. Slepeniem dokumentiem Regulas (EK) Nr. 1049/2001 nozīmē piemēro stingrus drošības noteikumus, lai nodrošinātu to konfidenciālu izskatīšanu Eiropas Parlamentā. 2. Tādēļ ģenerālsekretārs prezidijam iesniedz noteikumu projektu, ņemot vērā informācijas apmaiņu un vienošanos ar Komisiju un Padomi. 3. Prezidija pieņemtos priekšlikumus iesniegs apstiprināšanai pilnsapulcē, un šādi apstiprināto tekstu pievienos Eiropas Parlamenta reglamentam. V SADAĻA DOKUMENTU IZSNIEGŠANA 21. pants Izsniegšana 1. Dokumentus nosūta kopijas vai elektroniskā veidā, stingri ņemot vērā pieteikuma iesniedzēja prasību. 2. Ja Eiropas Parlaments vai cita iestāde dokumentu jau nodevusi atklātībā un tas ir viegli pieejams, Eiropas Parlaments var piešķirt piekļuvi šim dokumentam, informējot pieteikuma iesniedzēju par to, kā iegūt pieprasīto dokumentu. 22. pants Atbildes izmaksas 1. Kopiju izgatavošanas un pārsūtīšanas izdevumus var pieprasīt no pieteikuma iesniedzēja. Šī maksa nedrīkst pārsniegt darbības faktiskās izmaksas. 2. Iepazīšanās uz vietas, kopiju izgatavošana līdz 20 A4 lappusēm un tieša piekļuve dokumentam elektroniskā veidā vai izmantojot reģistru ir bezmaksas. 23. pants Pieteikumi par ļoti apjomīgiem dokumentiem 1. Par tādu dokumentu izsniegšanu, kas pārsniedz 20 A4 lappuses, jāmaksā EUR 10 un EUR 0,030 par lappusi. 2. Šīs maksas lielumu pēc ģenerālsekretāra ierosinājuma var pārskatīt ar Eiropas Parlamenta prezidija lēmumu. 3. Par izdevumiem, kas saistīti ar cita veida pārsūtīšanu, lemj ģenerālsekretārs, bet šī maksa nevar pārsniegt darbības faktiskās izmaksas. 4. Tādu atkārtotu vai secīgu pieteikumu gadījumā, kas ir saistīti ar ļoti gariem dokumentiem vai lielu dokumentu skaitu, Eiropas Parlaments var neoficiāli apspriesties ar pieteikuma iesniedzēju, lai rastu risinājumu. 5. Šis lēmums neattiecas uz jau publicētiem dokumentiem, un tiem piemēro atsevišķu cenu sistēmu. 24. pants Papildu tulkošanas izmaksas Ja pieteikuma iesniedzējs pieprasa tulkojumu valodā, kurā dokuments nav pieejams, Eiropas Parlaments ārējiem tulkojumiem piemēro spēkā esošās ārštata likmes. VI SADAĻA PIEMĒROŠANA 25. pants Piemērošana Šo lēmumu piemēro, pienācīgi ievērojot Regulas (EK) Nr. 1049/2001 un Eiropas Parlamenta reglamenta noteikumus un neskarot tos. 26. pants Pārskatīšana Šo lēmumu pārskata divus gadus pēc tā stāšanās spēkā. Tādēļ Eiropas Parlamenta ģenerālsekretārs iesniedz ziņojumu par šā lēmuma īstenošanu. 27. pants Stāšanās spēkā Šis lēmums stājas spēkā tā publicēšanas dienā Eiropas Kopienu Oficiālajā Vēstnesī. Ar šo lēmumu izveidotais atsauču saraksts stājas spēkā 2002. gada 3. jūnijā. Briselē, 2001. gada 28. novembrī Prezidija vārdā — priekšsēdētāja Nicole Fontaine --------------------------------------------------